Wat Suid-Afrikaanse prokureurs moet weet van adverteer op sosiale media - Solidariteit GildesSolidariteit Gildes Wat Suid-Afrikaanse prokureurs moet weet van adverteer op sosiale media - Solidariteit Gildes
Tuis / Regslui Artikels / Wat Suid-Afrikaanse prokureurs moet weet van adverteer op sosiale media
Wat Suid-Afrikaanse prokureurs moet weet van adverteer op sosiale media
Prokureurs was verbied om hul dienste te bemark. Tye het egter verander en wetgewing het saam daarmee verander.
Die implementering van die Wet op Regspraktyk (Wet 28 van 2014) laat prokureurs toe om te adverteer en hul dienste te bemark.
Soos uiteengesit in Staatskoerant no. 39740 (die "reëls), stipuleer die eenvormige reëls vir die prokureursprofessie hoe prokureurs moet optree met betrekking tot promosie en bemarking.
Prokureurs mag nou die meeste massamediaplatforms gebruik, met inbegrip van televisie, radio en reklameborde – mits die advertensies aan die reëls voldoen.
Maar wat van sosiale media?
Inderdaad, sê die Regsvereniging van Suid-Afrika (RVSA). Facebook-bemarking, YouTube-advertensies, Instagram-plasings en LinkedIn-promosies word almal toegelaat. Sosialemediaplatforms word spesifiek by punt 41.1 van die reëls onder die opskrif Approaches and Publicity toegelaat.
'n Opname deur die Internasionale Balievereniging wat in Februarie 2012 gepubliseer is, het die persepsie oor sosialemedia-advertering onder regspraktisyns gemeet.
Met betrekking tot Suid-Afrika het net 15% van die respondente gevoel dat 'n prokureur se gebruik van aanlyn sosiale netwerke die publiek se vertroue in die integriteit en professionalisme van die regsprofessie negatief raak. Meer as 75% van die respondente se mening was dat die voordele van aanlyn sosiale netwerking swaarder weeg as die nadele.
Die aard van prokureurs se werk beteken dat hulle moet kennis neem van verwagtinge wanneer hulle op sosiale media adverteer. Senior prokureur Mark Heyink, wat in inligting- en kommunikasietegnologiereg spesialiseer, skryf vir die RVSA en raai prokureurs aan om die volgende punte in gedagte te hou:
Wees baie ernstig oor vertroulikheid
Prokureurs het 'n professionele plig om die vertroulikheid te bewaar van inligting wat deur hul kliënte aan hulle toevertrou word. Dieselfde soort gesprek van 'n prokureur met kollegas kan in 'n sosialemediaomgewing ontplof. Die moontlikheid van 'n oneindig groot gehoor beteken dat 'n onderwerp wat as "interessant" beskou word, op die ou end as 'n skending van vertroulikheid beskou kan word. As porture en kliënte voel dat die prokureur onverskillig is, kan die firma se reputasie groot skade ly. Heyink sêprokureurs moenie op die privaatstelling reken nie want dit is nie ontoeganklik nie en skep dikwels die illusie van vertroulikheid.
As jy dit gebruik, doen dit behoorlik
Sosiale media is dinamies en om bloot aanlyn profiele te skep sonder om hulle goed te bestuur, kan die firma se professionalisme in 'n swak lig stel. Soos enige ander besigheid met 'n suksesvolle sosialemediateenwoordigheid, moet regsfirmas begin met 'n strategie, gevolg deur gereelde plasings en interaksie met die gemeenskap. Firmas moet dit oorweeg om 'n ervare sosialemediakonsultant aan te stel wat elke sosialemediarekening se verskille en doelstellings verstaan.
Regsfirmas mag reklameagentskappe aanstel
Volgens punt 41.2 van die reëls is prokureurs daarop geregtig om, soos reklameagentskappe, derdepartymaatskappye aan te stel om hul dienste te adverteer en bemark. Reklameagentskappe moet egter bewus wees daarvan dat werwery waar die prokureur enige soort aansporing aanbied vir die verwysing van professionele werk, verbied word. Daar mag ook nie van reklameagentskappe verwag word om individuele kliënte te werf en die kliënte teen vergoeding of gewin na die firma te verwys nie.
Hierbenewens mag daar ook nie advertensies ontwikkel word om werk te bekom waar 'n ander prokureur reeds instruksie ontvang het nie. Promosies mag nie beledigend of onvanpas wees of 'n wanvoorstelling gee van die dienste wat aangebied word nie.